b'\n_START_ARTICLE_\nLidija \xc5\xa0entjurc\n_START_SECTION_\n\xc5\xbdivljenjepis\n_START_PARAGRAPH_\nLeta 1932 se je pridru\xc5\xbeila KPJ; zaradi revolucionarnega delovanja je bila leta 1933 obsojena na dve leti zapora. Leta 1938 je diplomirala iz pedagogike na Filozofski fakulteti v Ljubljani. 1937 ji je CK KPS zaupal nalogo urediti razmere v partijski organizaciji na ljubljanski univerzi, delala je v mladin. komisijah pri CK KPJ in CK KPS. 1939 je od\xc5\xa1la na partijsko delo v Trbovlje med \xc5\xa1tudente in rudarje. Po okupaciji so jo Nemci izselili v Srbijo, od koder se je skrivaj vrnila v Ljubljano na delo pri PK SKOJ; jeseni 1941 je bila med ustanovitelji in sekretar Mladinske OF, v njenem vodstvu zastopala komunisti\xc4\x8dno mladino. Od pomladi 1942 do pomladi 1943 je delovala v Lj., sprva kot sekretar OK KPS za Ljubljano, kasneje je od\xc5\xa1la je na osvobojeno ozemlje, postala \xc4\x8dlan CK KPS, na ko\xc4\x8devskem zboru odposlancev oktobra 1943 pa \xc4\x8dlan SNOS-a, \xc4\x8dlanica politbiroja CK KPS od 1943 in organizacijska sekretarka CK KP Slovenije. Od za\xc4\x8detka 1944 je delovala v Slovenskem primorju kot sekretar Poverjeni\xc5\xa1tva CK KPS za Slovensko primorje, Gorenjslo, Koro\xc5\xa1ko in Trst do februarja 1945, ko je ponovno postala organizacijska sekretarka CK KPS. Od jeseni 1944 je bila \xc4\x8dlanica Izvr\xc5\xa1nega odbora OF._NEWLINE_Po vojni je bila \xc4\x8dlanica o\xc5\xbejega politi\xc4\x8dnega vodstva KPS (politbiroja oz.njegovega sekretrariata), bila je republi\xc5\xa1ka (1945\xe2\x80\x9353) in zvezna poslanka (1945\xe2\x80\x9363), 1946 minister za prosveto, 1947 pa za komunalne zadeve v vladi LRS, \xc4\x8dlanica CK KPJ (1948\xe2\x80\x9369), tretji\xc4\x8d organizacijski sekretar CK KPS (1949\xe2\x80\x9352), podpredsednica zvezne skup\xc5\xa1\xc4\x8dine (1952\xe2\x80\x9358), \xc4\x8dlanica Zveznega izvr\xc5\xa1nega sveta (1958\xe2\x80\x9363), od 1963 \xc4\x8dlanica Sveta federacije. Bila je edina \xc5\xbeenska \xc4\x8dlanica Predsedstva CK ZKJ ob ustanovitvi le-tega (1966\xe2\x80\x9369), podpredsednica SZDL Jugoslavije ter nazadnje predsednica zgodovinske komisije CK ZKS (1969\xe2\x80\x9380). Imela je velik neformalni vpliv na pomembne kadrovske odlo\xc4\x8ditve ter na uradno interpretacijo novej\xc5\xa1e zgodovine. Dobila je red narodnega heroja, narodne osvoboditve, red zaslug za narod I in II, red bratstva in enotnosti, red hrabrosti, red republike I. reda in red junaka socialisti\xc4\x8dnega dela (1971)._NEWLINE_Njen soprog je bil Sergej Kraigher. H\xc4\x8di je fizi\xc4\x8darka Marjeta \xc5\xa0entjurc.'